
 13.9.2012
 BG
 Официален вестник на Европейския съюз
 L 247/12
 РЕГЛАМЕНТ ЗА ИЗПЪЛНЕНИЕ (ЕС) No 813/2012 НА КОМИСИЯТА
 от 12 септември 2012 година
 за изменение на Регламент (ЕО) No 718/2007 за прилагане на Регламент (ЕО) No 1085/2006 на Съвета за създаване на Инструмент за предприсъединителна помощ (ИПП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1085/2006 на Съвета от 17 юли 2006 г. за създаване на Инструмент за предприсъединителна помощ (ИПП) (1) („Регламентът за ИПП“), и по-специално член 3, параграф 3 от него,
 като има предвид, че:
 (1)
 В Регламент (ЕО) No 718/2007 на Комисията от 12 юни 2007 г. за прилагане на Регламент (ЕО) No 1085/2006 на Съвета за създаване на Инструмент за предприсъединителна помощ (ИПП) (2) се съдържат подробни правила за прилагането на Регламента за ИПП.
 (2)
 С Регламент за изпълнение (ЕС) No 1292/2011 на Комисията (3) бе направено изменение на Регламент (ЕО) No 718/2007 с цел, inter alia, да се увеличи авансовото финансиране, плащано от Комисията на държавите, ползващи се от него по разделите за развитие на човешките ресурси и за развитие на селските райони.
 (3)
 Въпреки че целта на Регламент за изпълнение (ЕС) No 1292/2011 бе да се приведат в съответствие специфичните правила за авансовото финансиране по разделите за регионално развитие, развитие на човешките ресурси и развитие на селските райони, при изменението на член 160, параграф 3 от Регламент (ЕО) No 718/2007 бе допусната грешка в текста. Тази грешка следва да бъде поправена.
 (4)
 Освен поправянето на грешката в текста следва допълнително да се приведат в съответствие специфичните правила за авансовото финансиране по разделите за регионално развитие, развитие на човешките ресурси и развитие на селските райони, като се премахне позоваването на член 42, параграф 1 от текста на член 160, параграф 3 от Регламент (ЕО) No 718/2007, защото е излишно.
 (5)
 Разпоредбите, предвидени в настоящия регламент, са в съответствие със становището на Комитета за ИПП,
 ПРИЕ НАСТОЯЩИЯ РЕГЛАМЕНТ:
 Член 1
 В член 160 от Регламент (ЕО) No 718/2007 параграф 3 се заменя със следното:
 „3. В допълнение към разпоредбите на член 42 плащанията за авансово финансиране могат да съставляват до 30 % от участието на Европейския съюз за последните три години от съответната програма. Ако е необходимо, по отношение на предоставянето на поети бюджетни задължения, авансовото финансиране може да бъде изплатено на две вноски.“
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 12 септември 2012 година.
 За Комисията
 Председател
 José Manuel BARROSO
 (1) ОВ L 210, 31.7.2006 г., стр. 82.
 (2) ОВ L 170, 29.6.2007 г., стр. 1.
 (3) ОВ L 329, 13.12.2011 г., стр. 1.
 